|  |  |  |
| --- | --- | --- |
| **Elem tartalma: Ima a tiszta szerelemért** | | Kategória: ima |
| Szerző(k): Tiszamenti Nagyboldogasszony Közösség | | Esemény: Tábor |
| Kapcsolódó téma: A férfi és a nő | Kapcsolódó előadás: „Nem jó az embernek egyedül. Alkotok neki segítőtársat, aki hozzá illő.” (Ter 2,18)  A férfi és a nő tábor négy lelkészi előadása | |
| Régió: Tisza | Település: | Időpont: 2015.07. |

Kapcsolódó anyagok:

**Főelőadások négy az egyben:**

2015\_07\_a\_ferfi\_es\_a\_no\_negy\_foeloadas\_egyben\_ossz\_tabor

**Főelőadások:**

2015\_07\_a\_ferfi\_es\_a\_no\_szoloban\_foeloadas\_ossz\_tabor

2015\_07\_a\_ferfi\_es\_a\_no\_parkeresoben\_foeloadas\_ossz\_tabor

2015\_07\_a\_ferfi\_es\_a\_no\_parosban\_foeloadas\_ossz\_tabor

2015\_07\_a\_ferfi\_es\_a\_no\_tisztan\_foeloadas\_ossz\_tabor

**A Tiszamenti régió dokumentumai:**

2015\_07\_a\_ferfi\_es\_a\_no\_a\_ferfi\_es\_a\_noi\_spiritualitas\_segedanyag\_eloadashoz\_ti\_tabor

2015\_07\_a\_ferfi\_es\_a\_no\_ima\_a\_tiszta\_szerelemert\_ima\_ti\_tabor

A kapcsolódó anyagok rövid tartalmi leírása és a fent felsoroltakon kívül a témánkhoz és az eseményhez kapcsolódó esetleges egyéb anyagok az alábbi téma- és eseményösszegző dokumentumban találhatóak:

2015\_07\_a\_ferfi\_es\_a\_no\_tabor\_osszegzo\_ossz\_tabor

Törzsanyag:

**Ima a tiszta szerelemért**

**Ima a családokért**

**Ima a leendő kedvesért**

**Jegyesek imája**

**Ima a házastársért**

**Imádság jó feleségért**

**Imádság igaz férjért**

**Ima a tiszta szerelemért**

Boldogok a tiszta szívűek, mert ők meglátják az Istent! (Mt 5,8)

Belülről Szentlelked és az Ige tud minket megtisztítani, viszont az engedelmességgel kívülről is tiszták leszünk. Ma este azért, hogy itt lehessünk, lemondtunk valamilyen teendőnket, de ha felfognánk mekkora kiváltság, hogy már itt is megláthatuk Téged, akkor megéreznénk a mennyországot.  
Zsoltárokban olvashatjuk, hogy ,,Szemem állandóan az Úrra néz” . Mi meddig bírunk az Úrra nézni? Vizsgáljuk meg szívünk épp mennyire szennyes—mert annak függvényében szemünk is homályos.  
Add, kérlek, hogy közelségedből, s szövetséged erejéből meríthessünk szemünk és gondolataink tisztaságához. Belőled fakad Urunk a szív és az élet tisztasága, adj nekünk tiszta szívet, hogy megláthassunk Téged! Ámen

Uram, néha már olyan nehéz várni. Én is szeretném szívem vágyát követni, mint mások, és szeretni valakit, aki nekem tetszik. Segíts, Uram, hogy szívemet mégis fegyelmezni tudjam, és türelmesen várjak, mert tudom jól, hogy Te ismered azt a pillanatot, amelyik a legalkalmasabb lesz arra, hogy megismerjem azt a személyt, akit egy életen át szerethetek!Hiszem, hogy a Te jóvoltodból én is odaadhatom valakinek a szívemet, s vele szerelemben egyesülve a család közösségében szolgálhatok Neked. Add, hogy méltó legyek ahhoz az emberhez, akit majd választani fogok! Fegyelmezett életet akarok élni, hogy megóvjam számára a szívemet, s a szerelmet soha be ne mocskoljam!Uram, amikor nagyon nehezemre esik a várakozás, kérlek, állj mellettem, segíts, hogy erős, türelmes és tiszta maradhassak! Ámen.

Szükségünk van reverenda és fátyol nélkül szentekre. Szükségünk van farmeros és tornacipős szentekre. Szükségünk van szentekre, akik moziba mennek, zenét hallgatnak, és barátaival sétálnak. Szükségünk van szentekre, akik Istent teszik első helyre, de az egyetemen is kitűnnek. Szükségünk van szentekre, akik időt találnak a mindennapi imára, és képesek a tiszta szerelemre, vagy a tisztaságot megszentelik..."  
Kérünk Urunk segíts nekünk és áldj meg minket! Ámen.

1. Őrizd meg, Urunk gyermekeink ártatlan lelkületét, add, hogy szüleik és bizalmasaik életükkel jó példát adjanak nekik, és hogy tiszta felfogásban válaszoljanak kérdéseikre! Kérünk Téged …  
2. Különösen őrizd meg a romlott környezetben élő, kiszolgáltatott gyermekeket és serdülőket! Kérünk Téged …  
3. Adj leányainknak olyan kedvességet, ami nemcsak vonzó, hanem tiszteletet parancsoló is! Kérünk Téged …  
4. Ébressz fiainkban igényt a tiszta élet iránt, és add, hogy tiszta életű, tiszta életet élni akaró lányokhoz vonzódjanak! Kérünk Téged …  
5. Adj bizakodást, kitartást és önfegyelmet a társkeresőknek! Kérünk Téged …   
6. Segítsd a házasságra készülő szerelmeseket a növekedésben az egymás iránti önzetlen, felelősszeretet terén, önmaguk, egymás és a Te akaratod mélyebb megismerése terén! Kérünk Téged …

**Ima a családokért**

Szent Pál apostol írja: Ne engedd, hogy legyőzzön a rossz, inkább te győzd le a rosszat jóval!

Segíts minket, hogy Igéd táplálja családjainkat! Adj a házastársaknak kölcsönös, őszinte szeretetet és hűséget! Segítsd őket, hogy bőkezűen mondjanak igent az életre, adj nekik bőséges gyermekáldást! Segítsd a fiatalokat, hogy növekedjenek bölcsességben és a szív jóságában! Segíts minket, hogy cselekvő szeretettel álljunk idős, beteg szeretteink mellé!

Add meg Urunk, hogy a szomszédos népekkel egymást megbecsülve és egymás jogait tiszteletben tartva, békességben élhessünk! Adj erőt, hogy ellene tudjunk mondani a Gonosznak! Segíts, hogy legyőzhessük magunkban és körülöttünk mindazt, ami lehúz, ami beszennyez, ami megsebez másokat, minket és a te teremtett világodat! Támogass kegyelmeddel, hogy építői lehessünk annak az Országnak, amely nem az erősek jogára, hanem az igazságra és a szeretetre épül!

Boldogasszony, az Örök Ige Szülőanyja, Mária! Szent István királyunk a te oltalmadba ajánlotta nemzetünket. Járj közben értünk Szent Fiadnál! Könyörögj értünk, hogy mindig örömmel megtehessük azt, amit a Te Fiad mond nekünk! Ámen

Ó Jézus, add, hogy családjainkban béke és egyetértés uralkodjék, hogy tiszteletben tartsák az imát és Isten törvényét, és hogy a törvény megtartása ennek szeretetét is jelentse.  
Ó Jézus, élj úgy minden keresztény családban, amint egykor Názáretben éltél. Tartsd meg szereteted által a család egységét minden pillanatban, és az örökkévalóságban.  
Oltalmazd, ó Jézus, azt a családi békét, amely egyedül képes megenyhíteni az élet keserűségeit! Ámen.

A családban, aki szeret, az gondol a másikra, megosztja mindenét, hogy szeretteit szolgálja, és őket helyezze előtérbe. Szeretteink megbecsülését emeli az engedelmesség is, ha valódi odaadással adjuk. A tisztaság a családban is megjelenik, mint az a lelki erő, ami megszabadítja a szeretetet az önzéstől és az agressziótól. Ahogyan csökken az emberben a tisztaság, úgy válik szeretete egyre önzőbbé. A szeretetnek egy magas foka, ha valaki lemond saját kényelméről.

Jézus Szentséges Szíve! Amikor tiszteljük végtelen szeretetedet, irántunk való jóságodat, akkor mélységes hála tölt el bennünket és viszont szeretetre ösztönöz. Ezért felajánljuk neked magunkat és a Boldogságos Szűzanya és Szent József pártfogását is kérjük, hogy a mi családunk is, mint a názáreti Szent Család a hit, a szeretet, az ima, a becsületesség, a munka, a rend, az egyetértés és a béke otthona legyen! Neked ajánljuk, Jézusunk, családi életünk minden megpróbáltatását, minden örömét, minden eseményét. Bizalommal kérünk, áraszd áldásodat a család minden tagjára: az ittlévőkre, a távollévőkre és az elhunytakra! Ámen.

Hiszem, hogy a szentségi házasság ajándék a minden javak Ajándékozójától (Jak 1,17)  
Hiszem, hogy a Teremtő tervében a házasság a személyek önátadásán nyugszik.  
Ő az embert „Te”-hez rendelt „Én”-nek alkotta, ezért a másik soha nem lehet birtoklás vagy uralkodás tárgya. A házastárs és családtag kell, hogy mindig olyan személy maradhasson, aki a szeretet dialektikájában bontakozik ki. Az igazi szeretet felemel, kiteljesít, felszabadít az önzéstől, szabaddá tesz az igazságban. Az ember csak az önátadásban találhatja meg önmagát. Méltósága abban rejlik, hogy mint személy képes arra, hogy nemcsak valamit, hanem egész önmagát elajándékozza.  
Hiszem, hogy a család evangélium, öröm, az élet helye, távlat és remény. A család viszonyítási pont, szeretet, amely felszabadítja az emberi energiákat. A családról szólni annyi, mint óvni az életet. A családért tenni nem más, mint szolgálni Istent és az emberiség jövőjét.  
(Bíró László püspök)  
Uram áld és segítsd Családjainkat! Ámen.

Uram, Te hatalmas vagy, Te Isten vagy, Te Atya vagy! Szent Mihály, Rafael és Gábriel arkangyalok közbenjárására és segítségével kérünk, hogy családjaink szabaduljanak meg a gonosztól.  A félelemtől, a szomorúságtól, a gyűlölettől, az irigységtől, az öngyilkossági vagy abortuszra irányuló gondolattól, kérünk Téged, Uram, szabadíts meg minket. A család szétválásától, minden rossz barátságtól, kérünk Téged, Uram, szabadíts meg minket.  
Könyörögjünk!  
Ó, Urunk, Aki azt mondottad: „*Békét hagyok rátok, az én békémet adom nektek*"', Szűz Mária közbenjárására,  add, hogy megszabaduljunk minden átoktól és mindig a Te békédet élvezhessük. Krisztus, a mi Urunk által. Ámen.

Édes Istenem, köszönöm, hogy saját fiadat a család kötelékébe küldted közénk, kérlek, áldd meg az ittlévő emberek jelenlegi és majdani családját.

Drága Szűzanya! Te remek édesanya voltál Jézus számára, mindvégig mellette álltál és a keresztutat is végigjártad vele. Köszönöm, hogy jó példát mutatsz nekünk és kérlek, áldd meg az ittlévő lányokat, hogy belőlük is kiváló feleség és szerető családanya váljon.

Szent József, te voltál, azaz ember, akit Isten saját fia számára földi édesapának szánt. Te tanítottad meg neki az ácsmesterséget és vigyáztál rá gyermekkorában. Köszönöm, hogy elfogadtad Isten hívását és vállaltad ezt a feladatot életed során. Kérlek, áldd meg az ittlévő fiúkat, hogy belőlük is remek családapa és szerető férj váljék.

Ámen

**Ima a leendő kedvesért**Tudod, Uram, már milyen régen várom...Hányszor álmodtam róla,hányszor képzelődtem.Sőt, fölismerni véltem ebben is, abban is,aztán kiderült, hogy délibábok voltak.Te vagy a mi Teremtőnk,aki férfinak és nőnek teremtettél minket.Mutasd meg, kérlek, kit alkottál nekem,ki a másik felem, kivel lesz boldog az életem!Vezess minket a találkozásig, adj jeleta mosolyában, a szavaiban, gesztusaiban,amelyekből tudni fogom,hogy Te küldted őt nekem.Kérlek, akkor, amikor általában minden ember rózsaszínű ködbe burkolózik,adj belém értelmet, akaratot, felelősségtudatot,bizalmat, hűséget, ragaszkodástés igazi szeretetet.Add, hogy benne Reád ismerjek! Ámen.

**Jegyesek imája**

Köszönöm neked a boldogságot, Uram,  
amit nekünk ajándékoztál.  
Te vezettél bennünket egymáshoz.   
Segíts, hogy egymás mellett maradhassunk,   
és segíthessük egymást a házasság felé vezető úton.  
A szeretet megbocsátásból él.  
Add, hogy meg tudjunk egymásnak bocsátani,  
hogy növekedjünk egymás szeretetében.   
Minél inkább megkedveljük egymást,   
annál inkább növekszünk az irántad való szeretetben is.  
Add, hogy egymást mindinkább megismerjük,  
mind bensőségesebben szeressük,  
s minden gyöngédségünkkel, szívünk dobbanásával  
s élőszóval is elmondhassuk egymásnak  
a boldogító vallomást: Szeretlek! Ámen.

**Ima a házastársért**

Uram, Istenem! Te azért dobbantottad össze szívünket, hogy egy életen át boldoggá tegyük egymást. De Te tudod a legjobban, hogy a boldogság mennyi áldozattal jár, Te tudod a legjobban, milyen szeretet lehet biztosítéka az igazi boldogságnak. Apostolod erről a szeretetről írta a legszebb himnuszát. Az igazi szeretet türelmes, jóságos, nem féltékeny, nem tapintatlan, nem keresi a maga javát, nem gerjed haragra, a rosszat nem rója fel. Mindent eltűr, mindent elhisz, mindent remél és mindent elvisel... Ha Te ezt üzented a szeretetről apostolod által, biztosan van ilyen szeretet, és csak az ilyen szeretet tehet igazán boldoggá bennünket. Mi segítségedet, erődet kértük házasságkötésünkkor. Most azt kérem, segíts így szeretni, és add meg nekünk az ebből fakadó boldogságot. Mert tiszta emberi erővel lehetetlen így szeretni, én pedig akarom ilyen szeretettel széppé tenni hitvestársam és családunk életét, akarom, hogy annak a boldogságnak a fénye ragyogja be hajlékunkat, életünket, amelyet ez az áldozatos, mindent vállaló szeretet adhat meg nekünk.  
Szűz Mária és Szent József! Ti biztosan így szerettétek egymást. Járjatok közbe értem, értünk, hogy példátokat követve életünk zengje a szeretet szép himnuszát. Krisztus a mi Urunk által. Ámen.

**Imádság jó feleségért**

Mennyei Atyám!

Te belátod egész életemet, mint én a hegycsúcsról a messze elterülô tájat.

Te már tudod, hol lakik az a leány, akivel majd találkozni fogok,

aki majd értem elhagyja apját és anyját, hogy rendelésed szerint egész szívvel hozzám ragaszkodjék s én őhozzá.

Adj türelmet és józanságot, amikor választásra és mérlegelésre kerül a sor, hogy ne az elvakult szenvedély befolyásolja döntésemet,

hanem a tiszta, önzetlen szeretet!

Add, hogy megtaláljam választottamban az igaz, megértô

élettársat, leendő gyermekeimnek szerető édesanyját, akit Te már akkor rendeltél számomra, mielőtt még mindketten megszülettünk volna!

Ámen.

**Imádság igaz férjért**

Mennyei Atyám!

Valahol már él az a férfi, aki engem keres, akihez én egész szívemmel tartozhatom a Te szent akaratod szerint, s aki majd gyermekeim apja lesz.

Légy hozzá jó! Őrizd meg őt tisztán, önfegyelemben és nemes

lélekben - számodra és számomra!

Védj meg engem is - az ő számára! Hintsd szívünkbe kegyelmed

magját életünk tavaszán, hogy szívünk termékennyé váljék, és Neked tetsző, boldog családi otthont építhessünk!

Ámen.

Eszközigény: